মঙ্গলবার সোনার দাম বাড়ল না কমল? জেনে নিন

কলকাতা: বাঙালির যা কিছু শুভ, তাই সোনা। পুজো-পার্বণ থেকে বিয়ে-অন্নপ্রাশণ, সোনার ছোঁয়ায় সবকিছুই শুভ হয়ে যায়। এমনটাই মনে করেন অনেকে। তাই কোনও শুভ কাজে সোনা কেনার রীতি রয়েছে। সোনার দাম প্রতিদিনই ওঠানামা করে পেট্রোল ডিজেলের মত। তবে বেশ কিছুদিন ধরে সোনার দাম উর্ধ্বমুখী বাংলা তথা কলকাতার বাজারে। সোনা (Gold Price) কিনতে এবার পকেটে টান পড়বে গ্রাহকদের। গতকালের থেকেও আজ মঙ্গলবার এসে দাম বাড়ল সোনা ও রুপোর।

মঙ্গলবার সোনার দাম রেকর্ড স্তরে পৌঁছেছে, প্রথমবারের মতো দেশীয় ফিউচার বাজারে ১ লক্ষ ১০ হাজার টাকা অতিক্রম করেছে। মঙ্গলবার সকাল পর্যন্ত, ২৪ ক্যারেট সোনার দাম প্রতি ১০ গ্রামে বেড়ে ১০৮০৩৭ টাকা হয়েছে, যেখানে রুপোর দাম প্রতি কেজিতে বেড়ে ১২৪৪১৩ টাকা হয়েছে।

আরও পড়ুন: মঙ্গলে একাধিক লোকাল ট্রেন বাতিল! ভোগান্তির আগে দেখে নিন একনজরে

আজ কলকাতায় সোনার দাম প্রতি গ্রাম ২৪ ক্যারেট সোনার জন্য ১১,০২৯ টাকা , প্রতি গ্রাম ২২ ক্যারেট সোনার জন্য ১০,১১০ টাকা এবং ১৮ ক্যারেট সোনার প্রতি গ্রাম ৮,২৭২ টাকা । প্রতি কেজি রুপার দাম ১,৩০,০০০ টাকায় লেনদেন হচ্ছে। গতকাল সোমবার রুপার দাম ছিল ১,২৭,০০০ টাকা। আজ রুপার দাম ৩,০০০ টাকা লাফিয়ে উঠেছে।